દિલ્હી માટે તેના બેટ્સમેનોના ખરાબ ફોર્મ ચિંતાનો વિષય છે. અત્યાર સુધીની મેચોમાં જેસન રોય અને રિષભ પંત જ બેટિંગમાં થોડી ઘણી કમાલ દેખાડી શક્યા છે. પ્રથમ મેચને બાદ કરતા કેપ્ટન ગૌતમ ગંભીર પણ કોઈ ખાસ પ્રદર્શન કરી શક્યો નથી. બોલિંગમાં યુવા સ્પિનર રાહુલ તેવટિયાએ 4 મેચમાં 6 વિકેટ ઝડપીને સારી છાપ છોડી છે પણ બીજી તરફથી તેને કોઈ સહયોગ મળી શક્યો નથી. નિષ્ણાત બોલર ટ્રેન્ટ બોલ્ટ પણ 6 વિકેટ ઝડપી ચૂક્યો છે પણ તે વધારે પડતો ખર્ચાળ સાબિત થયો છે. દિલ્હી અને બેંગ્લોર અત્યાર સુધી 18 વખત ટકરાઈ ચૂક્યા છે, જેમાંથી બેંગ્લોર 12 અને દિલ્હી 6 વખત જીત મેળવી શક્યા છે.